سەرۆکی لێژنەی ئەورووپی

سەرۆکی لێژنەی ئەورووپی () پێگەیەکی فەرمییە لە یەکێتیی ئەورووپا کە بە باڵاترین بەرپرسی لێژنەی ئەورووپی ناودەبرێت. ئەم کۆمیسیۆنە دەسەڵاتی جێبەجێکاری یەکێتی ئەورووپایە و لە ڕاستیدا بەھێزترین دامەزراوەی ئەم یەکێتییە. سەرۆکی کۆمسیۆن بەرپرسیارە لە تەرخانکردنی پارە و دەرفەتی دیکە بۆ ئەندامانی یەکێتی و ئەگەر پێویست بکات دەتوانێت بڕیار لەسەر ھەڵبژاردنی نوێ بدات یان ئەندامان دەربکات. کارنامەی کۆمیسیۆنەکە دادەنێت و ھەموو یاساکانی یەکێتی ئەورووپا جێبەجێ دەکات کە لەلایەن پەرلەمانی ئەورووپا پەسەندکراون. لە مانگی تەممووزی ٢٠١٩ ئورزولا فۆن دێر لاین لەلایەن ئەنجومەنی ئەورووپاوە وەک کاندیدێک بۆ سەرۆکی کۆمیسیۆنی ئەورووپا بۆ  پەرلەمانی ئەورووپا بۆ دەنگدانی متمانە کاندیدکرا. لە ١٦ی تەممووزدا بە نزیکەی زۆرینەی ڕەھای دەنگی نوێنەرانی پەرلەمانی ئەورووپا وەک سەرۆکی کۆمیسیۆنی ئەورووپا ھەڵبژێردرا. ژان کلۆد یونکەر تا ١ی کانوونی دووەم لە پۆستەکەیدا دەمێنێتەوە و گواستنەوەکەش لە ١ی کانوونی دووەم تەواو دەبێت.

 سەرچاوەکان